ΓΡΑΠΤΗ ΕΡΩΤΗΣΗ E-0349/01

υποβολή: Garrelt Duin (PSE) προς την Επιτροπή

(13 Φεβρουαρίου 2001)

Θέμα: Κίνδυνος θρομβώσεως για επιβάτες αεροπορικών γραμμών σε πτήσεις μακράς διαρκείας (σύνδρομο τουριστικής θέσεως)

Η πτήση στις στενές τουριστικές θέσεις είναι πιο επικίνδυνη απ' ό,τι θεωρείτο παραδεκτό μέχρι σήμερα. Σε πτήσεις μεγάλων αποστάσεων είναι δυνατόν, λόγω της περιορισμένης δυνατότητας κινήσεως, να συσσωρευτεί αίμα στα κάτω άκρα. Αποτέλεσμα μπορεί να είναι η δημιουργία επικίνδυνων θρομβώσεων για τη ζωή. Ειδικότερα στην τουριστική θέση όπου οι αποστάσεις των καθισμάτων μεταξύ τους είναι κατά κανόνα μικρότερες των 80 εκατοστών, ο κίνδυνος για βλάβεςγείας είναι ιδιαίτεραψηλός. Ως εκ τούτου άλλωστε και το όνομα σύνδρομο τουριστικής θέσεως. Μία μελέτη βρετανών ιατρών κατέληξε στο συγκλονιστικό συμπέρασμα ότι μόνο στη Μεγάλη Βρετανία έως 2000 ταξιδιώτες αποβιώνουν ετησίως από το ανωτέρω σύνδρομο.

Μπορεί η Επιτροπή να αναφέρει:

- Ποιες περαιτέρω εμπειρίες και στατιστικές είναι διαθέσιμες σε ευρωπαϊκό επίπεδο;

- Πώς αξιολογεί η Επιτροπή την παρούσα κατάσταση και τι σκέπτεται ενδεχομένως να πράξει;

- Προτίθεται να επεξεργασθεί τεχνικές προδιαγραφές για την πολιτική αεροπορία όσον αφορά τις αποστάσεις των θέσεων;

- Υπάρχουν νομικές βάσεις για τη ρύθμιση πιθανών αγωγών αποζημιώσεων κατά των αεροπορικών εταιρειών;

- Θαποχρεωθούν οι αεροπορικές εταιρείες να αναφέρουν τον κίνδυνο θρομβώσεως ήδη στα αεροπορικά εισιτήρια;

- Υφίστανται παρόμοια προβλήματα σε μεγάλης αποστάσεως ταξίδια με λεωφορεία;

Κοινή απάντηση του κ. de Palacio εξ ονόματος της Επιτροπής στις γραπτές ερωτήσεις E-0151/01, E-0155/01, E-0191/01, E-0233/01, E-0349/01 και P-0353/01

(15 Μαρτίου 2001)

Η Επιτροπή γνωρίζει τις πρόσφατες εκθέσεις και εξελίξεις στον τομέα της βαθειάς φλεβικής θρόμβωσης (DVT) και τις επικρατούσες στις καμπίνες των αεροσκαφών συνθήκες, λαμβάνει δε σοβαράπόψη τις εκφρασθείσες ανησυχίες των επιβατών. Η Επιτροπή εξέτασε διάφορες εκθέσεις, ειδικότερα δε αυτήν της Select Committee on Science and Technology της Βουλής των Λόρδων.

Μετά από μια προκαταρκτική αξιολόγηση, η Επιτροπή δεν βρήκε ουσιαστική βάση σε έντονα διατυπωθέντα παράπονα σχετικά με τους κινδύνους τηςγείας κατά τη διάρκεια των αεροπορικών πτήσεων. Ωστόσο, παίρνει πολύ σοβαράπόψη τους κινδύνους για την ανθρώπινηγεία, ειδικότερα αυτούς της DVT, και κατά μείζονα λόγο αφού τα διατιθέμενα στοιχεία είναι περιορισμένα σε σχέση με τη συχνότητα των εκφραζομένων παραπόνων.

Κατά συνέπεια, ως πρώτο μέτρο, η Επιτροπή διαβιβάζει επιστολή στους προέδρους της Ένωσης Ευρωπαϊκών Αερομεταφορέων, την European Regions Airlines Association και την International Air Carrier Association, ζητώντας από τα μέλη τους να λάβουν τα δέοντα προφυλακτικά μέτρα στο θέμα της DVT. Στην επιστολή αυτή, ζητείται από τις αεροπορικές εταιρείες να ενεργήσουν γρήγορα ώστε να ελαχιστοποιηθούν οι κίνδυνοι, με την ενημέρωση των επιβατών κατά την κράτηση ή την παραγγελία των εισιτηρίων τους, σχετικά με τους κινδύνους, τους παράγοντες που προδιαθέτουν σε αυτήν και τα προληπτικά μέτρα που πρέπει να λαμβάνουν πριν από μεγάλης διάρκειας πτήσεις και μόλις επιβιβαστούν στο αεροσκάφος, παρέχουν οδηγίες για το τί χρειάζεται ώστε να ελαχιστοποιείται ο κίνδυνος θρομβώσεων.

Ορισμένες αεροπορικές εταιρείες εγκαινίασαν ήδη, με δική τους πρωτοβουλία, την παροχή προειδοποιήσεων πριν από την επιβίβαση και/ή συμβουλών κατά την πτήση (εγχειρίδια, βίντεο, φυλλάδια πτήσεων), στις οποίες παρουσιάζονται οι συνιστώμενες σχετικά ασκήσεις που συνιστώνται και η ορθή συμπεριφορά που πρέπει ναιοθετείται, κ.λπ.).

Το επόμενο βήμα είναι να ληφθούν σχετικές αξιολογήσεις των κινδύνων για τηνγεία. Η Επιτροπή θα συγκροτήσει, το συντομότερο, ομάδες εμπειρογνωμόνων, σχετικά με τους κινδύνους των θρομβώσεων και με άλλα θέματα ποιότητας της ατμόσφαιρας και των συνθηκών παραμονής στην καμπίνα του αεροσκάφους. Οι εν λόγω ομάδες εργασίας θα εξετάσουν τα πορίσματα διεξαγομένων ερευνών και θα εκπονήσουν έκθεση σχετικά με τους κινδύνους για τηνγεία, την ανάγκη περαιτέρω ερευνητικών προσπαθειών και τα μέτρα που πρέπει να λάβουν οι διάφοροι παράγοντες οι εμπλεκόμενοι στο ζήτημα.